oliverkinch/danmarks-statistik huggingface dataset:
Små virksomheder har øget fokus på socialt ansvar

1. februar 2023

Hver femte virksomhed med 5-9 ansatte har øget deres fokus og indsats i forhold til deres sociale ansvar i de seneste tre år. Det viser svar på spørgsmål stillet i undersøgelsen Små virksomhederes aktiviteter 2022. Der er således klart flere af disse virksomheder, statistisk benævnt mikrovirksomheder, der har øget deres indsats, end der har mindsket deres indsats på de pågældende områder, som undersøgelsen dækker. Spørgsmålene i undersøgelsen er kvalitative og inspireret af verdensmålene (de såkaldte SDG'er), hvor der blandt andet er målsætninger om anstændige jobs, mere uddannelse og øget ligestilling.

It-anvendelse i virksomheder (tema)  2022 socialt ansvar i mikrovirksomheder

1. februar 2023 - Nr. 31

Hent som PDF

Næste udgivelse: 18. august 2023

Alle udgivelser i serien: It-anvendelse i virksomheder (tema)

Kontakt

Anne Sofie Hummelmose, tlf. 21 15 35 55

Anne Vibeke Jacobsen, tlf. 20 14 84 28

Kilder og metode

It i virksomheder er en årlig opgørelse af danske virksomheders brug af it. Statistikken opgør udbredelse og anvendelse af it, herunder brug af it-teknologier og elektronisk handel. Stikprøven består af ca.4.000 virksomheder og dækker virksomheder i de private, ikke finansielle byerhverv med mindst ti fuldtidsansatte.

Vis hele teksten »
« Minimer teksten
Statistik­dokumentation

Små virksomheders aktiviteter

It-anvendelse i virksomheder

Del sidens indhold
Ledigheden steg med 2.700 i december

31. januar 2023

Fra november til december steg antallet af ledige med 2.700 til 80.800 personer, svarende til 2,7 pct. af den samlede arbejdsstyrke. Hermed ligger ledigheden på det højeste niveau siden november 2021. Stigningen i december skyldtes 1.600 flere ikke-aktiverede ledige og 1.100 flere aktiverede ledige.

Arbejdsløsheden (md.)  december 2022

31. januar 2023 - Nr. 30

Hent som PDF

Næste udgivelse: 2. marts 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Fortsat nedgang i kvægbestanden

30. januar 2023

Bestanden af kvæg i Danmark falder fortsat. Der var 1.466.400 stk. den 31. december 2022 svarende til et fald på 0,9 pct. i forhold til samme tidspunkt i 2021. Det er antallet af køer (malkekøer og ammekøer) og tyre, der falder, mens der ses en lille stigning i antallet af kvier. Der var 208.200 tyre og stude, 631.500 kvier, 556.300 malkekøer samt 70.300 ammekøer.

Kvægbestanden  31. december 2022

30. januar 2023 - Nr. 29

Hent som PDF

Næste udgivelse: 25. juli 2023

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
Rekordlavt optag på erhvervsuddannelserne

27. januar 2023

I 2022 er antallet af elever, som påbegyndte en erhvervsuddannelse, faldet til 64.000. Dette er et fald på 33 pct. inden for ti år, idet der i 2012 startede 94.000 EUD elever. Alene ift. sidste år, hvor 73.000 elever startede på en erhvervsuddannelse, er antallet af elever faldet med 13 pct. På grund af reformen af erhvervsuddannelserne i 2015 er faldet særligt markant i de 2 efterfølgende år.

Studerende ved ordinære uddannelser i Danmark  2021/2022

27. januar 2023 - Nr. 28

Hent som PDF

Næste udgivelse: Ingen planlagt

Alle udgivelser i serien: Studerende ved ordinære uddannelser i Danmark

Kontakt

Lene Riberholdt, tlf. 23 60 62 18

Kilder og metode

Tallene stammer fra Elevregistret. Ph.d.-uddannelser indgår ikke i tallene. Bacheloruddannelser inkluderer ikke professionsbacheloruddannelser, da disse registreres under mellemlange videregående uddannelser. Tallene for det seneste år er foreløbige og erfaringsmæssigt sker der en korrektion i forbindelse med næste års indberetning. Se nærmere information på emnesiden Fuldtidsuddannelser, i statistikdokumentationerne grundskoleuddannelser, erhvervsuddannelser, gymnasiale uddannelser, korte videregående uddannelser, mellemlange videregående uddannelser og bachelor og lange videregående uddannelser, på Uddannelsesstatistikkens manual (pdf), og i notatet Dokumentation af dataindsamlingen til Elevregistret (pdf).

Vis hele teksten »
« Minimer teksten
Statistik­dokumentation

Bachelor og lange videregående uddannelser

Erhvervsuddannelser

Grundskoleuddannelser

Gymnasiale uddannelser

Korte videregående uddannelser

Mellemlange videregående uddannelser

Del sidens indhold
Detailsalget faldt i december

26. januar 2023

Detailsalget faldt 2,2 pct. fra november til december, når der korrigeres for prisudvikling, normale sæsonudsving og effekten af handelsdage. Når detailsalget i december 2022 sammenlignes med salget i december måned i 2021 ses et fald på 7,6 pct. Salget i december 2022 er det laveste for en december måned siden 2016 med en indeksværdi på 102,0.

Detailomsætningsindeks  december 2022

26. januar 2023 - Nr. 26

Hent som PDF

Næste udgivelse: 24. februar 2023

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Høje priser trækker overskuddet for korn op i 2021

26. januar 2023

I 2021 var nettooverskuddet (jordrenten) for konventionelt korn 1.172 kr. mod 1 kr. pr. ha i 2020, efter at have været negativ siden 2013. Resultatet blev trukket op af hvede, som i en årrække har været den kornafgrøde med størst nettooverskud. Fra 2020 til 2021 steg nettooverskuddet for hvede fra 1.396 kr. til 2.648 kr. pr. ha på trods af et fald i høstudbyttet på 8 hkg pr. ha. Det skyldes især en stigning i hvedeprisen på 27 kr. til 152 kr. pr. hkg. For vårbyg steg prisen med 36 kr. til 149 kr. pr. hkg, hvorefter nettooverskuddet steg fra -719 kr. i 2020 til 288 kr. pr. ha. For økologisk korn var nettooverskuddet i 2021 42 kr. pr. ha mod -618 kr. året før.

Økonomien i landbrugets produktionsgrene  2021

26. januar 2023 - Nr. 27

Hent som PDF

Næste udgivelse: 2. december 2024

Alle udgivelser i serien: Økonomien i landbrugets produktionsgrene

Kontakt

Henrik Bolding Pedersen, tlf. 20 57 88 87

Martin Brandt Jepsen, tlf. 24 99 89 11

Kilder og metode

Udgangspunktet er bedrifter, hvor arbejdsindsatsen mindst svarer til 1 årsværk (= 1.665 timer). I det enkelte regnskab er indsatsfaktorer, bruttoudbytte og omkostninger fordelt på produktionsgrene på grundlag af dels regnskabets oplysninger om areal og dyrehold og dels særligt udarbejdede nøgletal.Begreber: Nettooverskud: Overskud, når alle produktionsfaktorer er aflønnet.Lønningsevne kr. pr. time: (Nettooverskud + omkostning til arbejdskraft) / arbejdstimer.

Vis hele teksten »
« Minimer teksten
Statistik­dokumentation

Økonomien i landbrugets produktionsgrene

Del sidens indhold
Lavest andel af kvinder i SMV'ers bestyrelser

25. januar 2023

Ændret 19. april 2023 kl. 13:30

Der er desværre opdaget fejl i tallene. Tallene er rettet i andet afsnit og er markeret med rød. Første figur er også rettet med de korrekte tal. Fejlen består i en forkert sammenlægning af brancher i kategorien høj-teknologiske virksomheder.

Vis hele teksten »
« Minimer teksten

Der var 193.000 registrerede bestyrelsesmedlemmer i virksomheder i Danmark i 2021, og af dem var 81 pct. mænd. Størstedelen (122.000) af bestyrelsesmedlemmerne var indsat i bestyrelser for såkaldte mikrovirksomheder, med beskæftigelse op til 10 fuldtidsansatte. I mikrovirksomhedernes bestyrelser var 21 pct. af medlemmerne kvinder. I de små og mellemstore virksomheder (SMV'erne) med mellem 10 og 250 beskæftigede var der 66.000 bestyrelsesmedlemmer, og heraf var 16 pct. kvinder. Derudover var der i de store virksomheder med over 250 beskæftigede 5.000 bestyrelsesmedlemmer, og af dem var 21 pct. kvinder. Dermed havde de største firmaer, målt på beskæftigelse, den højeste andel af kvinder i bestyrelserne, mens de små og mellemstore virksomheder havde det laveste niveau. Et af FN's verdensmål er ligestilling mellem kønnene, herunder kvinders deltagelse i offentlige såvel som private ledelser, se delmål 5.5.

Bestyrelsesmedlemmer og direktører  2020 og 2021

25. januar 2023 - Nr. 25

Hent som PDF

Næste udgivelse: 28. november 2024

Alle udgivelser i serien: Bestyrelsesmedlemmer og direktører

Kontakt

Julie Cathrine Krabek Sørensen, tlf. 23 66 46 60

Kilder og metode

Statistikken er afgrænset til private selskaber af typen anparts- og aktieselskaber, der er over Danmarks Statistiks bagatelgrænse. Personer kan indgå flere gange i statistikken. Såfremt en person indgår både i en virksomheds direktion, samt i dennes bestyrelse, vil vedkommende tælle i begge roller. Endvidere tæller en person flere gange, hvis vedkommende fx er medlem af bestyrelsen i flere selskaber. Der er en række personer, hvor det ikke er umiddelbart muligt at identificere baggrundsoplysninger som køn, uddannelse mv., fx fordi bestyrelsesmedlemmet ikke er en del af den danske befolkning. For variablen køn har Danmarks Statistik, gennem en kodning af køn på baggrund af personnavne, reduceret omfanget af 'uoplyst køn', så det stort set er elimineret.

Vis hele teksten »
« Minimer teksten

Del sidens indhold
Flere industrivirksomheder mangler ordrer

24. januar 2023

Efter en længere periode med fremgang og en produktionskapacitet, der blev vurderet utilstrækkelig, er der nu en overvægt af virksomheder i industrien, der melder, at deres produktionskapacitet er mere end tilstrækkelig. Det skal ses i sammenhæng med både ordreindgangen og ordrebeholdningen, der også har været faldende siden den seneste top i andet kvartal 2022. Som det ses nedenfor, er der nu en overvægt af virksomheder, der melder, at den ordreindgang, de har oplevet de seneste tre måneder, har været faldende. Samme tendens ses i forventningerne for de kommende tre måneder, der også har været faldende over en lang periode, men stiger i første kvartal 2023. Stigningen er dog ikke nok til at forlade det negative niveau, der viser en overvægt af forventninger om yderligere fald. Foreløbig holder produktionsniveauet sig højt, hvilket også ses i de seneste tal for Industriens produktion og omsætning her: Nyt fra Danmarks Statistik 2023:6.

Konjunkturbarometer for erhvervene  januar 2023

24. januar 2023 - Nr. 24

Hent som PDF

Næste udgivelse: 21. februar 2023

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Fortsat aftagende prisstigninger i Danmark og EU

23. januar 2023

Den EU-harmoniserede inflation i Danmark faldt i december 2022 til 9,6 pct. fra 9,7 pct. i november 2022. I samme periode faldt den EU-harmoniserede inflation samlet i de 27 EU-lande fra 11,1 pct. til 10,4 pct., mens den i euroområdet faldt fra 10,1 pct. til 9,2 pct. I Danmark er det i høj grad prisændringer på elektricitet, der trækker ned i den EU-harmoniserede inflation i december i forhold til november, hvor det i EU hovedsageligt er prisændringer på gas, der trækker ned i forhold til november.

EU-harmoniseret forbrugerprisindeks  december 2022

23. januar 2023 - Nr. 23

Hent som PDF

Næste udgivelse: 28. februar 2023

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Stadig lille fremgang i den negative forbrugertillid

23. januar 2023

Ændret 23. januar 2023 kl. 14:56

En misfortolkning af tallene i et underafsnit. Rettelserne er markeret med rød.

Vis hele teksten »
« Minimer teksten

Forbrugertilliden for januar måned ligger på minus 26,1 og er dermed steget siden december, hvor den lå på minus 28,9. Stigningen i forbrugertilliden skyldes primært fremgang i forbrugernes vurdering af familiens økonomiske situation i dag sammenlignet med for et år siden, samt forbrugernes forventninger til Danmarks og familiens økonomiske situation om et år sammenlignet med i dag. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  januar 2023

23. januar 2023 - Nr. 22

Hent som PDF

Næste udgivelse: 20. februar 2023

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Byggebeskæftigelsen faldt i fjerde kvartal

20. januar 2023

Byggebeskæftigelsen faldt fra 194.400 personer i tredje kvartal til 192.800 personer i fjerde kvartal 2022, hvilket er en nedgang på 0,8 pct. På trods af faldet er byggebeskæftigelsen ved udgangen af 2022 stadig højere end ved udgangen af 2021, hvor byggebeskæftigelsen var på 190.100 personer. Tallene er korrigeret for normale sæsonudsving.

Beskæftigede ved bygge og anlæg  4. kvt. 2022

20. januar 2023 - Nr. 20

Hent som PDF

Næste udgivelse: 28. april 2023

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
4.300 flere lønmodtagere i november

20. januar 2023

Antallet af lønmodtagere steg med 4.300 personer fra oktober til november, hvilket svarer til en stigning på 0,1 pct. Der var i alt 2.974.200 lønmodtagere i november. I sektoren virksomheder og organisationer steg antallet af lønmodtagere med 2.500 personer i november. Dermed rundede antallet af lønmodtagere i virksomheder og organisationer, som primært består af private virksomheder, 2,1 mio. personer. I sektoren offentlig forvaltning og service steg antallet af lønmodtagere med 1.700 personer i november. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  november 2022

20. januar 2023 - Nr. 21

Hent som PDF

Næste udgivelse: 21. februar 2023

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Fiskeriets driftsresultat blev næsten halveret i 2021

19. januar 2023

Det samlede driftsresultat for dansk erhvervsfiskeri blev i 2021 på 478 mio. kr., hvilket var 384 mio. kr. eller 45 pct. mindre end i 2020. Tilbagegangen skyldes, at den landede mængde fisk faldt med 37 pct. Højere priser bevirkede imidlertid, at det samlede bruttoudbytte kun faldt med 13 pct. Driftsomkostningerne faldt med 3 pct., hvilket var noget mindre end reduktionen i landingsmængden.

Regnskabsstatistik for fiskeri  2021

19. januar 2023 - Nr. 19

Hent som PDF

Næste udgivelse: 12. december 2023

Alle udgivelser i serien: Regnskabsstatistik for fiskeri

Kontakt

Charlotte Spliid Hansen, tlf. 29 41 97 76

Kilder og metode

Statistikken omfatter dansk erhvervsfiskeri. Enheden i statistikken er et fartøj. I denne sammenhæng er et fartøj defineret som en regnskabsenhed. En regnskabsenhed består som hovedregel af et fartøj med selvstændigt regnskab. En regnskabsenhed kan i visse tilfælde indeholde flere fartøjer - eksempelvis hjælpefartøjer eller fartøjer, som hver for sig ellers ikke ville indgå i populationen. Populationen omfatter de enheder, som har en driftsmæssig aktiv periode på mindst seks måneder samt en årsomsætning over tærskelniveauet på 270.000 kr. Læs mere om kilder og metoder i statistikdokumentationen.

Vis hele teksten »
« Minimer teksten
Statistik­dokumentation

Regnskabsstatistik for fiskeri

Del sidens indhold
Over halvdelen af befolkningen har tre navne

19. januar 2023

I Danmark er det mest almindeligt at have tre navne (fornavne + efternavne) i alt. Dette har 55 pct. af befolkningen. Herefter kommer personer med to navne (33 pct.). Når man fordeler befolkningen på alder ligger andelen af personer med tre navne mellem 49 og 63 pct. Højest er andelen blandt de 1-årige og lavest blandt de 55-årige. Andelen af personer med to navne er noget mere spredt, nemlig mellem 15 og 45 pct. alt efter alder. Her ses den højeste andel blandt de 58-årige og den laveste andel blandt de 1-årige. 12 pct. af befolkningen har fire eller flere navne.

Navne - hele befolkningen  1. januar 2023

19. januar 2023 - Nr. 18

Hent som PDF

Næste udgivelse: 19. januar 2024

Alle udgivelser i serien: Navne - hele befolkningen

Kontakt

Dorthe Larsen, tlf. 23 49 83 26

Kilder og metode

Oplysningerne om navne bygger på et udtræk fra CPR. Navnestatistikken omfatter alle personer, der er bosat i Danmark 1. januar.
I CPR-registeret kan man kun have ét efternavn. Resten af de navne, en person har, betragter vi som fornavne. Fornavne adskilt af et mellemrum betragtes som hvert sit selvstændige navn.

Vis hele teksten »
« Minimer teksten
Statistik­dokumentation

Navne
Vi sorterer mere til genanvendelse derhjemme

18. januar 2023

Husholdningerne sorterede omtrent 1,9 mio. ton affald til genanvendelse i 2020. Husholdningsaffald indsamlet til genanvendelse er steget med 0,6 mio. ton siden 2011, hvilket svarer til en stigning på 45 pct. I samme periode er husholdningsaffald til forbrænding og deponering faldet med 0,5 mio. ton, svarende til 23 pct. Udviklingen skal ses i sammenhæng med udrulning af affaldsordninger for husholdningsaffald og øget fokus på sortering.

Affaldsregnskab  2020

18. januar 2023 - Nr. 17

Hent som PDF

Næste udgivelse: 8. november 2023

Alle udgivelser i serien: Affaldsregnskab

Kontakt

Maria Skytte Christiansen, tlf. 24 25 42 07

Kilder og metode

Affaldsregnskabet bygger på data fra Miljøstyrelsens Affaldsdatasystem (ADS). Fordelingen på detaljerede brancher efter principperne i det grønne nationalregnskab er foretaget af Danmarks Statistik.

Vis hele teksten »
« Minimer teksten
Statistik­dokumentation

Affaldsregnskab
Kommunerne budgetterer med 400,6 mia. kr.

18. januar 2023

Kommunerne budgetterer med nettodriftsudgifter på 400,6 mia. kr. i 2023. Det er en stigning på 10,6 mia. kr. fra 2022 i løbende priser eller 2,7 pct. Udgifterne til Senior- og førtidspension samt Tilbud til voksne med særlige behov vokser relativt mere end resten af budgettet med en vækstrate på 6,9 pct. for begge områder. Derimod falder de budgetterede udgifter til Kontante ydelser mærkbart med 4,1 mia. kr. svarende til 11 pct. Faldet i Kontante ydelser skyldes primært lavere budgetterede udgifter til dagpenge til forsikrede ledige og kontant- og uddannelseshjælp. Statistikken er baseret på de første vedtagne budgetter for 2023. Budgetterne er vedtaget i oktober 2022 og kan ikke direkte sammenlignes med regnskabstallene.

Kommunale og regionale budgetter  2023

18. januar 2023 - Nr. 16

Hent som PDF

Næste udgivelse: 18. januar 2024

Alle udgivelser i serien: Kommunale og regionale budgetter

Kontakt

Jeppe Føge Jensen, tlf. 40 22 58 23

Kilder og metode

Statistikken over de kommunale budgetter udarbejdes i årets budgetterede pris- og lønniveau på grundlag af detaljerede budgetoplysninger for de enkelte kommuner. Indberetningsniveauet, som er fælles for alle kommuner, er autoriseret af Indenrigs- og Sundhedsministeriet. Budgetterne er kommunernes forventede udgifter i oktober året før budgetåret og kan ikke umiddelbart sammenlignes med regnskaberne.Flere oplysninger findes på emnesiderne Kommunernes regnskaber og budgetter og Regionernes regnskaber og budgetter.

Vis hele teksten »
« Minimer teksten
Statistik­dokumentation

Budgetter og årsregnskaber for kommuner og regioner
Små virksomheder har mindre fokus på it-sikkerhed

17. januar 2023

Dokumentation og dermed delbar viden om it-sikkerhedstiltag og -regler er et væsentlig element i virksomhedernes arbejde med digital sikkerhed. Over halvdelen af Danmarks godt 14.000 mikrovirksomheder (5-9 ansatte) havde i 2022 ingen dokumentation om forholdsregler, aktiviteter og procedurer vedr. it-sikkerhed. Der var således 53 pct. af virksomhederne med 5-9 ansatte, der ikke havde dokumenteret deres it-sikkerhedstiltag, mv. Til sammenligning var den tilsvarende andel 45 pct. blandt virksomheder med minimum 10 ansatte og blot 8 pct. blandt de største virksomheder med minimum 250 ansatte.

It-anvendelse i virksomheder (tema)  2022 It-sikkerhed i mikrovirksomheder

17. januar 2023 - Nr. 15

Hent som PDF

Næste udgivelse: 1. februar 2023

Alle udgivelser i serien: It-anvendelse i virksomheder (tema)

Kontakt

Anne Sofie Hummelmose, tlf. 21 15 35 55

Anne Vibeke Jacobsen, tlf. 20 14 84 28

Kilder og metode

It i virksomheder er en årlig opgørelse af danske virksomheders brug af it. Statistikken opgør udbredelse og anvendelse af it, herunder brug af it-teknologier og elektronisk handel. Stikprøven består af ca.4.000 virksomheder og dækker virksomheder i de private, ikke finansielle byerhverv med mindst ti fuldtidsansatte.

Vis hele teksten »
« Minimer teksten
Statistik­dokumentation

Små virksomheders aktiviteter

It-anvendelse i virksomheder

Del sidens indhold
Fortsat faldende prisstigninger på årsbasis

16. januar 2023

Det samlede producentprisindeks for varer steg i december 2022 med 10,6 pct. i forhold til samme måned sidste år. Årsstigningen i producentprisindekset er 3,6 procentpoint mindre end i sidste måned, hvor indekset steg med 14,2 pct. Det er den laveste årsstigning siden juni 2021. Importprisindeks for varer er i samme periode steget med 12,2 pct. Stigningen i importprisindekset er 2,9 procentpoint mindre end i sidste måned, hvor indekset på årsbasis steg med 15,1 pct. Dette er den laveste årsstigning siden september 2021.

Producent- og importprisindeks for varer  december 2022

16. januar 2023 - Nr. 14

Hent som PDF

Næste udgivelse: 15. februar 2023

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Firmaernes salg faldt i november

13. januar 2023

Firmaernes samlede salg ekskl. energi faldt 2,2 pct. fra oktober til november, mens det indenlandske salg faldt 0,1 pct. Når firmaernes samlede salg ekskl. energi for september-november sammenlignes med de foregående tre måneder, faldt salget med 0,8 pct. I samme periode steg det indenlandske salg med 0,4 pct. Salget er korrigeret for normale sæsonudsving og effekten af handelsdage. Statistikken opgøres i løbende priser, hvorfor resultaterne skal ses i lyset af den senere tids prisudvikling. I denne artikel ses nærmere på udviklingen i producentpriserne og i erhvervenes forventninger til de kommende aktiviteter.

Firmaernes køb og salg  november 2022

13. januar 2023 - Nr. 13

Hent som PDF

Næste udgivelse: 15. februar 2023

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Indikator viser fortsat stigende ledighed i december

12. januar 2023

Ledighedsindikatoren viser en stigning i ledigheden på 2.600 personer fra november til december. Samtidig er den sæsonkorrigerede stigning fra oktober til november opjusteret til 3.100 personer. Samtlige tal i denne udgivelse er sæsonkorrigerede.

Ledighedsindikator  december 2022

12. januar 2023 - Nr. 9

Hent som PDF

Næste udgivelse: 10. februar 2023

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Bestanden af elbiler steg med 69 pct. i 2022

12. januar 2023

Tilgangen af nye og importerede brugte elbiler i 2022 har øget bestanden med 69 pct. siden 2021, mens bestanden af plugin hybrider tilsvarende er øget med 35 pct. Antallet af elbiler ved årsskiftet er 112.700 mod 66.600 for et år siden, mens der er 104.900 plugin hybrider mod 77.900 ultimo 2021. Elbilerne og plugin hybriderne stod samlet for 38 pct. af de nye biler i 2022 mod 35 pct. i 2021, og de to typer udgør i alt 7,7 pct. af dagens bestand på 2,8 mio. personbiler mod 5,2 pct. for et år siden.

Nyregistrerede motorkøretøjer  december 2022

12. januar 2023 - Nr. 12

Hent som PDF

Næste udgivelse: 10. februar 2023

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Overnatninger i efteråret er steget de sidste 10 år

12. januar 2023

I efterårsmånederne - september, oktober, november - var der i alt 8 mio. overnatninger på hoteller, feriecentre, vandrerhjem og campingpladser. Hermed bliver 2022 det år med flest efterårsovernatninger i statistikkens historie. Det hidtidige højeste antal overnatninger for perioden var sidste år med 7,7 mio. overnatninger. Antallet af overnatninger i efterårssæsonen har - med undtagelse af 2020 - været støt stigende fra år til år. Samlet er antallet af overnatninger i efterårssæsonen steget med 3 mio. de sidste 10 år, svarende til 60 pct.

Overnatninger på hoteller, feriecentre, campingpladser og vandrerhjem mv.  november 2022

12. januar 2023 - Nr. 11

Hent som PDF

Næste udgivelse: 9. februar 2023

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Feriehus-bookinger for 2023 falder til 2020-niveau

12. januar 2023

Ved udgangen af november 2022 var der i alt 208.000 bookede husuger for 2023. På samme tidspunkt året før var der 247.000 bookede husuger for 2022. Antallet af bookede husuger for 2023 er dermed faldet med 39.000 i forhold til bookingerne på samme tidspunkt sidste år. Nedgangen i de bookede husuger for 2023 skal ses i lyset af de foregående års rejserestriktioner pga. COVID-19 og de heraf manglende muligheder for ferie i udlandet samt ønsket om isolation. På trods af faldet i bookede husuger for 2023 er antallet af fremtidige bookede husuger for 2023 på niveau med bookingerne for 2020, opgjort i november 2019, dvs. inden lukningen af grænser pga. COVID-19.

Feriehusudlejning  november 2022

12. januar 2023 - Nr. 10

Hent som PDF

Næste udgivelse: 9. februar 2023

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Laveste antal tvangsauktioner i 16 år

11. januar 2023

På landsplan blev der i 2022 bekendtgjort 1.382 tvangsauktioner. Dermed blev antallet af ejendomme, der blev sendt på tvangsauktion i hele 2022, det laveste i mere end 16 år. Man skal helt tilbage til 2006 for at finde et år med færre tvangsauktioner. Antallet af tvangsauktioner, der blev bekendtgjort i løbet af året, dækker over relativt store geografiske forskelle på tværs af landet. Således var Lolland og Kalundborg med hhv. 52 og 51 tvangsauktioner de kommuner med langt de fleste tvangsauktioner. På trods af, at Lolland kommune endnu en gang toppede listen over flest tvangsauktioner, havde kommunen 10 pct. færre tvangsauktioner i forhold til året før, mens Kalundborg kommune havde en stigning på hele 76 pct.

Tvangsauktioner  december 2022

11. januar 2023 - Nr. 8

Hent som PDF

Næste udgivelse: 6. februar 2023

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Dansk industri klarer sig godt internationalt

10. januar 2023

Industriens samlede produktionsindeks steg 2,4 pct. fra oktober til november. Produktionen kan svinge en del på månedsbasis, men set over perioden september-november steg produktion med 0,9 pct. i forhold til de foregående tre måneder. Den danske industri ser dermed ud til stadig at klare sig godt internationalt. I november var produktionen i Danmark 12,6 pct. højere end i december 2021, mens produktionen i USA var 1,4 pct. højere. Hverken Sverige, Tyskland, Storbritannien eller det samlede EU-27 havde, ved udarbejdelsen af denne artikel, udgivet tal for produktionen for november. Produktionen i Sverige lå i oktober 4,1 pct. højere end i december 2021, mens produktionen i EU-27 lå 0,1 pct. højere. I Tyskland og Storbritannien lå produktionen henholdsvis 1,2 pct. og 4,7 pct. lavere i oktober i forhold til december 2021.  Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  november 2022

10. januar 2023 - Nr. 6

Hent som PDF

Næste udgivelse: 8. februar 2023

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Højeste antal konkurser siden 2010

10. januar 2023

Med 2.834 konkurser i aktive virksomheder (ansatte og/eller en omsætning større end eller lig med 1 mio. kr.) endte 2022 på det højeste niveau siden 2010. Det svarer til, at lidt under 1,3 pct. af alle aktive virksomheder gik konkurs i 2022. I 2020 og 2021 var det relative omfang kun ca. 1 pct. Virksomheder med momslånene 1, 2 eller 3, som har skullet tilbagebetales i 2022, udgjorde 1.225 eller 43 pct. af konkurserne. Det lave antal konkurser i 2020-2021 efterfulgt af det store antal i 2022 skal derfor ses i lyset af støtteordningerne til erhvervslivet ifm. COVID-19 og disses ophør. Konkurserne i 2022 medførte tab af 13.700 fuldtidsjob, hvilket var det højeste antal siden 2013. Fordelingen af konkurserne i de aktive virksomheder på brancher og selskabsformer samt fordelingen af de tabte job i regionerne og den aktuelle udvikling er behandlet senere i artiklen.

Konkurser  december 2022

10. januar 2023 - Nr. 7

Hent som PDF

Næste udgivelse: 7. februar 2023

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Fortsat aftagende inflationen

10. januar 2023

I december 2022 steg det samlede forbrugerprisindeks med 8,7 pct. i forhold til samme måned året før. I november var den tilsvarende stigning 8,9 pct. Det er særligt prisændringer inden for boligbenyttelse, elektricitet og opvarmning, herunder prisstigninger på elektricitet, der trækker mest op i inflationen i december. Det er fortsat i høj grad prisændringer inden for varer, der bidrager til den stadig høje inflation. Varer er i gennemsnit steget 12,8 pct. det seneste år, hvilket i høj grad skyldes årlige prisstigninger på fødevarer og elektricitet. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 6,6 pct. i december, hvilket er en stigning fra 6,0 pct. måneden før. Det er bl.a. prisændringer på leasing af bil samt køb af TV og møbler, der trækker kerneinflationen op i forhold til november.

Forbruger- og nettoprisindeks  december 2022

10. januar 2023 - Nr. 5

Hent som PDF

Næste udgivelse: 10. februar 2023

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Nyt fald i eksporten i november

9. januar 2023

I november faldt den samlede eksport af varer og tjenester med 1,8 pct. til 157 mia. kr. Den samlede import faldt med 0,9 pct. til 131 mia. kr. Mens eksporten af tjenester faldt med 3,7 pct., faldt vareeksporten 0,2 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  november 2022

9. januar 2023 - Nr. 4

Hent som PDF

Næste udgivelse: 8. februar 2023

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Prisfald på boligmarkedet

6. januar 2023

På landsplan er priserne på ejerlejligheder faldet med 5,6 pct. fra andet til tredje kvartal 2022, når man kigger på de sæsonkorrigerede tal. For enfamiliehuse var der tale om et prisfald på 2,3 pct., mens priserne på sommerhuse steg med 0,4 pct., når der er korrigeret for sæsonudsving. Boligpriserne har generelt været stigende siden 2012, omend prisudviklingen på ejerlejligheder stagnerede i 2018-2019, og steg igen under COVID-19. Fra og med tredje kvartal 2022 ses et nyt prisfald på boligmarkedet.

Ejendomssalg (kvt.)  3. kvt. 2022

6. januar 2023 - Nr. 2

Hent som PDF

Næste udgivelse: 31. marts 2023

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Ledigheden steg med 1.200 i november

6. januar 2023

Fra oktober til november steg antallet af ledige med 1.200 til 77.300 personer. Ledigheden udgjorde i november 2,6 pct. af den samlede arbejdsstyrke. Stigningen i november fordelte sig på 1.100 flere ikke-aktiverede ledige og 100 flere aktiverede ledige.

Arbejdsløsheden (md.)  november 2022

6. januar 2023 - Nr. 3

Hent som PDF

Næste udgivelse: 31. januar 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Byggebranchen har arbejde til det næste halve år

5. januar 2023

Selvom flere virksomheder i bygge og anlæg melder om utilstrækkelige ordrebøger, dækker deres nuværende ordrebeholdning stadig i gennemsnit arbejde til de næste 6 måneder. Figuren neden for viser, at det primært er byggeentreprenører og anlægsentreprenører, der trækker gennemsnittet op med arbejde til lidt over hhv. 9 og 8 måneder. For tømrer- og bygningsvirksomhed mv. ses en faldende tendens over året, dog er niveauet stadig højt historisk set. I december var der samlet set 26 pct. af virksomhederne i bygge og anlæg, der vurderede ordrebeholdningen som "ikke tilstrækkelig". Det dækker dog over en spredning i andelene fra 42 pct. for murere til 13 pct. for El-installation mv.

Konjunkturbarometer for erhvervene  december 2022

5. januar 2023 - Nr. 1

Hent som PDF

Næste udgivelse: 24. januar 2023

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Afdæmpet BNP-vækst i tredje kvartal

23. december 2022

Bruttonationalproduktet (BNP) steg med 0,3 pct. i tredje kvartal 2022, når der korrigeres for prisudvikling og sæsonbevægelser. Kvartalsvæksten er dermed revideret ned med 0,2 procentpoint i forhold til den første offentliggørelse af nationalregnskabet for tredje kvartal 2022, især som følge af indarbejdelse af ny information fra Firmaernes køb og salg  samt regnskabstal for finansiering og forsikring. Fremgangen kom især fra serviceerhverv såsom erhvervsservice samt hoteller og restauranter. Herudover var der en fortsat positiv udvikling i industrien, hvilket specielt er drevet af medicinalindustrien. De resterende brancher oplevede mere eller mindre stilstand. Beskæftigelsen steg med 0,5 pct. i tredje kvartal, og de præsterede timer steg med 0,4 pct. Læs mere om usikkerhed ved denne opgørelse af nationalregnskabet under afsnittet Særlige forhold.

Nationalregnskab  3. kvt. 2022 revideret

23. december 2022 - Nr. 448

Hent som PDF

Næste udgivelse: 28. februar 2023

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Fald i disponibel indkomst i tredje kvartal

23. december 2022

Den disponible indkomst i de danske husholdninger mv. faldt med 1,0 pct. i tredje kvartal 2022 i forhold til det foregående kvartal, når der korrigeres for prisudvikling og normale sæsonudsving. Den reale udvikling i den disponible indkomst skal ses i lyset af de kraftige prisstigninger, som har fundet sted i 2022. Sammenlignet med tredje kvartal 2021 var den disponible indkomst opgjort i realværdier i tredje kvartal 2022 0,3 pct. lavere.

Sektorfordelt nationalregnskab  3. kvt. 2022

23. december 2022 - Nr. 447

Hent som PDF

Næste udgivelse: 31. marts 2023

Alle udgivelser i serien: Sektorfordelt nationalregnskab

Kontakt

Ulla Ryder Jørgensen, tlf. 51 49 92 62

Ivanna Blagova, tlf. 30 34 41 52

Kilder og metode

Sektorregnskabernes vigtigste kilder er den økonomiske aktivitet, der opgøres i nationalregnskabet, regnskabsoplysninger for stat, kommuner og finansielle selskaber, betalingsbalancens løbende poster og kapitalposter samt finansiel statistik vedr. transaktioner og omvurderinger. Læs mere i vores statistikdokumentation af sektorregnskabernes ikke-finansielle konti og sektorregnskabernes finansielle konti. Læs også en uddybende dokumentation af kilder og metoder af det kvartalsvise nationalregnskab på www.dst.dk/nationalregnskab.

Vis hele teksten »
« Minimer teksten
Statistik­dokumentation

Nationalregnskab, finansielle konti

Nationalregnskab: Institutionelle sektorer
Uændret detailsalg i november

23. december 2022

Ændret 18. januar 2023 kl. 09:45

Der er fejl i Detailomsætningsindekset. Fejlen blev opdaget d.13. januar 2023. Fejlen er en overskrivelse af en produktionsfil. Filen indeholder stigningsrater for januar 2022. Stigningsrater er centrale for statistikken, da den bygger på kædeberegninger og derfor har en ændret i et link i kæden betydning for kæden, der følger efter.

Vis hele teksten »
« Minimer teksten

Detailsalget faldt 0,4 pct. fra oktober til november, når der korrigeres for prisudvikling, normale sæsonudsving og effekten af handelsdage. Udviklingen i november dækker over en stigning i beklædning mv. på 3,5 pct. mens fødevarer og andre dagligvarer samt andre forbrugsvarer faldt med hhv. 1,3 pct. og 0,4 pct. Der var dermed ingen ekstraordinær effekt af Black Friday i november måneds detailsalg. Den seneste udvikling betyder, at detailsalget er ved at være tilbage på niveauet før COVID-19.

Detailomsætningsindeks  november 2022

23. december 2022 - Nr. 449

Hent som PDF

Næste udgivelse: 26. januar 2023

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold